NGC 1

NGC 1 (այլ նշանակումներ՝ GC 1, UGC 57, PGC 564, Holm 2a), պարուրաձև գալակտիկա Պեգասի համաստեղությունում։ Տեղակայված է Երկիր մոլորակից 190 միլիոն լուսային տարի հեռավորության վրա։ Տրամագիծը 90.000 լուսային տարի է, որը մի քիչ փոքր է Ծիր Կաթինից։ Այն հայտնաբերել է գերմանացի աստղագետ Հենրիխ դ’Արեստը 1861 թվականի սեպտեմբերի 30-ին։

Գալակտիկան «Նոր ընդհանուր կատալոգի» առաջին օբյեկտն է։ Կատալոգավորումը (J1860.0 էպոխա) ընթացել է ուղղակի ծագումով՝ սկսած ամենացածրից։

Այդ ժամանակվանից ի վեր կոորդինատները տեղաշարժվել են երկրագնդի առանցքի պրեցեսիայի պատճառով, և գալակտիկան այժմ չունի ամենացածր ուղիղ ծագումը NGC-ում թվարկված օբյեկտների մեջ. առնվազն 30 NGC օբյեկտներ ունեն ավելի փոքր ուղիղ ծագում 2000.0 էպոխայի հասարակածային կոորդինատներում։ NGC 1-ը տեսողականորեն կարելի է դիտել սիրողական 6 դյույմանոց աստղադիտակներով։

NGC 1-ը նկարագրված է «Նոր Ընդհանուր կատալոգում» որպես «մռայլ, փոքր, կլոր, 11-րդ և 14-րդ մեծության աստղերի միջև»։ Մոտ 1,8 աղեղային րոպե դեպի հարավ գտնվում է ավելի մռայլ և շատ ավելի հեռավոր NGC 2 գալակտիկան։ Գալակտիկաները կազմում են տեսանելի զույգ, սակայն նրանք ֆիզիկապես կապված չեն միմյանց հետ, քանի որ նրանց միջև հեռավորությունը մոտ  է , գրեթե կեսը, ինչը մեզ բաժանում է NGC 2-ից։

NGC 1 գալակտիկան մտնում է NGC 23 գալակտիկաների խմբի մեջ։ Բացի NGC 1-ից, խմբում ընդգրկված են նաև UGC 69-ը, NGC 23-ը, NGC 26-ը, UGC 127-ը, UGC 79-ը և UGC 110-ը։

Տես նաև   
 Նոր ընդհանուր կատալոգ

Ծանոթագրություններ

Գալակտիկաներ այբբենական կարգով
Նոր ընդհանուր կատալոգի գալակտիկաներ
Պեգասի համաստեղության գալակտիկաներ
Պարուրաձև գալակտիկաներ
1861 թվականին հայտնաբերված գալակտիկաներ
Նոր ընդհանուր կատալոգի օբյեկտներ